PMIndiaData/PMIndiaSum huggingface dataset:
પ્રધાનમંત્રીની સરકારી અધિકારીઓને સલાહ, ‘પરિવર્તનના એજન્ટ’ બનો; સરકારી અધિકારીઓને લોકોને મળવાનંં આહવાન કર્યું

પ્રધાનમંત્રીશ્રી નરેન્દ્ર મોદીએ આજે સરકારી અધિકારીઓને સલાહ આપતા કહ્યું કે તેઓ પોતપોતાના સંગઠનમાં અને વિભાગોમાં ‘પરિવર્તનના એજન્ટ’ બને. સિવિલ સેવા દિવસના પ્રસંગે સરકારી અધિકારીઓને સંબોધિત કરતા પ્રધાનમંત્રીએ કહ્યું કે 21 મી સદીમાં સરકારી અધિકારીઓએ પોતાની ભૂમિકા નવેસરથી પરિભાષિત કરવાની આવશ્યકતા છે. તેમણે કહ્યું કે અધિકારીઓએ નિયંત્રણ, નિયમન અને પ્રબંધકીય ક્ષમતાઓથી આગળ વધીને પોતાને પરિવર્તનના એજન્ટના રૂપમાં જોવા જોઈએ. પ્રધાનમંત્રીએ અધિકારીઓને ટીમ બનાવવા કહ્યું. તેમણે કહ્યું કે તેમનો મંત્ર ‘રિફોર્મથી ટ્રાન્સફોર્મ’ એટલે કે સુધારાથી બદલાવ છે, અધિકારીઓએ આની વ્યાખ્યા’રીફોર્મથી પર્ફોર્મ અને પર્ફોર્મથી ટ્રાન્સફોર્મ’ એટલે કે સુધારાથી કાર્ય નિષ્પાદન અને કાર્ય નિષ્પાદનથી બદલાવના રૂપમાં કરવી જોઈએ. તેમણે કહ્યું કે અધિકારી જો કામ પાર પાડવામાં સક્ષમ છે તો જમીની સ્તરે બદલાવ નજર પડશે. પ્રધાનમંત્રીએ કહ્યું કે, જનભાગીદારી સફળતાની ચાવી છે. એ તે પહેલોમાં નજર આવે છે, જેને આજે અહીં સમ્માનિત કરવામાં આવ્યા છે. આથી તેમણે અધિકારીઓને લોકો સાથે હળવા-મળવાનો આગ્રહ કર્યો, જેથી સરકારની યોજનાઓને જમીની સ્તરે અસરકારક રીતે લાગુ કરી શકાય. પ્રધાનમંત્રીએ સિવિલ સેવા દિવસને અત્યાર સુધીની યાત્રા પર ચિંતન કરવાના અને તેનું આલોચનાત્મક મૂલ્યાંકન કરવા અને તાજા દ્રઢ સંકલ્પ સાથે આગળ વધવાનો નિશ્ચય કરવાનો એક અવસર ગણાવ્યો. પુરસ્કાર વિજેતાઓને તેમની સફળતા માટે શુભેચ્છા આપતા પ્રધાનમંત્રીએ કહ્યું કે તેમની સફળતા બીજા અધિકારીઓને પ્રેરિત કરનારી સાબિત થશે. પ્રધાનમંત્રીએ કહ્યું કે આ વર્ષે પુરસ્કારો માટે સફળતાની 74 સાફલ્ય ગાથાઓ પસંદ કરવામાં આવી, જે ગયા વર્ષની સરખામણીમાં સંતોષજનક પ્રગતિ છે. તો પણ, તેમણે કહ્યું કે આ ભારતના માત્ર 10 ટકા જિલ્લાઓનું જ પ્રતિનિધિત્વ કરે છે, તેમણે બધા જિલ્લાઓને આ બાબતમાં વધુ સક્રિય થવા આગ્રહ કર્યો. પ્રધાનમંત્રીએ અધિકારીઓને કહ્યું કે તેઓ પ્રયોગ કરવામાં અચકાય નહીં અને લોકહિતના ઉદેશ્યોને પ્રાપ્ત કરવાની નવી પદ્ધતિઓ તરફ ધ્યાન આપે. શાસનના મહત્વના ક્ષેત્રો પર નજર રાખવા માટે તેમની પહેલ પર ગઠિત કરાયેલી સચિવોની સમિતિનો ઉલ્લેખ કરતા પ્રધાનમંત્રીએ કહ્યું કે અધિકારીઓએ કાર્યાલયના સમય બાદ અને રજાના દિવસોમાં પણ સ્વેચ્છાએ કાર્ય કર્યું. તેમણે કહ્યું કે આ ટીમોએ અત્યાર સુધીના સાઈલોઝને સફળતાપૂર્વક તોડ્યા અને નવા વિચાર તથા અભિપ્રાયો રજૂ કર્યા. પ્રધાનમંત્રીએ કહ્યું કે આ માટે તેમણે 10,000 કલાક સુધી કામ કર્યું.
પ્રધાનમંત્રીએ મૌલાના અબુલ કલામ આઝાદને તેમની જયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ મૌલાના અબુલ કલામ આઝાદને તેમની જયંતિ પર શ્રદ્ધાંજલિ આપી છે. પ્રધાનમંત્રીએ તેમને એક પથપ્રદર્શક વિચારક અને બુદ્ધિજીવી ગણાવ્યા જેમની સ્વતંત્રતા સંગ્રામમાં ભૂમિકા પ્રેરણાદાયી છે. એક ટ્વિટમાં, પ્રધાનમંત્રી કહ્યું: “મૌલાના અબુલ કલામ આઝાદને તેમની જયંતિ પર શ્રદ્ધાંજલિ. પથપ્રદર્શક વિચારક અને બુદ્ધિજીવી, સ્વતંત્રતા સંગ્રામમાં તેમની ભૂમિકા પ્રેરણાદાયી છે. તેઓ શિક્ષણ ક્ષેત્ર પ્રત્યે જુસ્સાદાર હતા અને સમાજમાં ભાઈચારો વધારવા માટે કામ કર્યું હતું.
પ્રધાનમંત્રીએ ટૅબ્લો કલાકારો, આદિજાતિ મહેમાનો, એનસીસી કેડેટ્સ અને એનએસએસ સ્વયંસેવકો સાથેના કાર્યક્રમ ‘એટ હોમ’માં ભાગ લીધો

પ્રધાનમંત્રીએ આજે લોક કલ્યાણ માર્ગ ખાતે ટૅબ્લો કલાકારો, આદિજાતિ મહેમાનો, એનસીસી કેડેટ્સ અને એનએસએસ સ્વયંસેવકોનું ‘એટ હોમ’માં સ્વાગત કર્યું હતું. પ્રધાનમંત્રીએ કલાકારો અને પ્રતિભાગીઓને ગણતંત્ર દિવસની પરેડ અને સંબંધિત કાર્યક્રમમાં તેમના ભાગ લેવા બદલ અભિનંદન પાઠવ્યા હતા અને કહ્યું હતું કે આ તેમના જીવનનો એક મહત્વપૂર્ણ અવસર છે, સંપૂર્ણ દેશ તમારી પાસેથી પ્રેરણા લેશે. પ્રધાનમંત્રીએ રોજીંદા જીવનમાં શિસ્તનાં મહત્વ વિશે વાત કરી હતી અને ઉમેર્યુ હતું કે શિસ્ત એનસીસીનું અભિન્ન અંગ છે. તેમણે કહ્યું હતું કે નાગરિકોએ તેમની ફરજો વિશે હંમેશાં જાગૃત રહેવું જોઈએ. લોકોની આકાક્ષાંઓ સાથે, ભારત ખૂબ જ ઊંચાઈઓ પ્રાપ્ત કરશે. આ પ્રસંગે પ્રધાનમંત્રીએ વિવિધ મહેમાનો દ્વારા પ્રસ્તુત રંગારંગ સાંસ્કૃતિક કાર્યક્રમ પણ નિહાળ્યો હતો.
હ્યુસ્ટન, ટેક્સાસ ખાતે યુ.એસ.એ.ના રાષ્ટ્રપતિનો પ્રધાનમંત્રી દ્વારા પરિચય.

સુપ્રભાત હ્યુસ્ટન, સુપ્રભાત ટેક્સાસ, સુપ્રભાત અમેરિકા, ભારત અને સમગ્ર વિશ્વમાં મારા સાથી ભારતવાસીઓને મારા નમસ્કાર. મિત્રો, આજે સવારે આપણી સાથે એક ખૂબ જ ખાસ વ્યક્તિ છે. તેમને કોઇ પરિચયની જરૂર નથી. પૃથ્વી ઉપર દરેક વ્યક્તિ તેમના નામથી સુપરિચિત છે. વૈશ્વિક રાજનીતિ અંગે વિશ્વમાં લગભગ દરેક વાતચીતોમાં તેમનું નામ લેવામાં આવે છે. તેમના દરેક શબ્દને લાખો લોકો દ્વારા અનુસરવામાં આવે છે. તે દરેક ઘરે-ઘરે ચર્ચાતું નામ છે અને આ મહાન દેશના સર્વોચ્ચ પદ ઉપર સ્થાન ગ્રહણ કરવા માટે તેમની જીત પહેલા પણ તે નામ ખૂબ જ લોકપ્રિય હતું. સીઇઓથી કમાન્ડર-ઇન-ચીફ, ઓવલ ઓફિસના બોર્ડરૂમથી માંડીને, સ્ટુડિયોથી સમગ્ર વૈશ્વિક મંચ ઉપર, રાજનીતિથી અર્થતંત્રમાં અને સુરક્ષા સહિત દરેક ક્ષેત્ર ઉપર તેઓ ગાઢ અને મજબૂત પ્રભાવ ધરાવે છે. આજે તેઓ અહીં આપણી સાથે છે. આ ભવ્ય સ્ટેડિયમ અને એકત્રિત થયેલા અદભૂત લોકો વચ્ચે અહીં હું તેમનું સ્વાગત કરતાં આદર અને ગૌરવ અનુભવું છું. અને હું કહી શકું છું કે અવાર-નવાર જ્યારે મને તેમને મળવાની તક પ્રાપ્ત થઈ છે ત્યારે ત્યારે અને દરેક સમયે હું અમેરિકાના રાષ્ટ્રપતિ – શ્રી ડોનાલ્ડ ટ્રમ્પની મિત્રતા, ઉષ્મા અને ઉર્જા અનુભવુ છું. આ અસામાન્ય છે, આ અભૂતપૂર્વ છે. મિત્રો, મે તમને જણાવ્યું તે મુજબ અમે જૂજ વખત મળ્યા છે અને દરેક સમયે તેઓ હંમેશની જેમ ઉષ્મા, મૈત્રીપૂર્ણ, સુલભતાથી ઉપલબ્ધ, ઉર્જાવાન અને ભરપૂર વિનોદવૃતિ ધરાવતા હતા. તેમની નેતૃત્વની સમજશક્તિ, અમેરિકા માટે જૂસ્સો, દરેક અમેરિકન માટે ચિંતા, અમેરિકાના ભવિષ્યમાં વિશ્વાસ અને અમેરિકાને ફરી મહાન બનાવવાનો મજબૂત નિર્ધાર. અને તેઓ અમેરિકાના અર્થતંત્રને પહેલેથી ફરી વખત મજબૂત બનાવી ચૂક્યાં છે. તેમણે અમેરિકા અને વિશ્વ માટે ઘણી બધી સિદ્ધીઓ મેળવી છે. મિત્રો, અમે ભારતમાં રાષ્ટ્રપતિ ટ્રમ્પ સાથે સારી રીતે જોડાયેલા છીએ. ઉમેદવાર ટ્રમ્પના શબ્દો – અબકી બાર ટ્રમ્પ સરકાર જોરશોરથી અને સ્પષ્ટ રીતે સાંભળવા મળે છે અને વ્હાઇટ હાઉસમાં તેમની ઉજવણી લાખો ચહેરાઓને આનંદ અને પ્રસન્નતાથી ચમકાવી દે છે. હું જ્યારે તેમને પ્રથમ વખત મળ્યો હતો ત્યારે તેમણે મને જણાવ્યું હતું કે, ‘ભારત વ્હાઇટ હાઉસનું સાચું મિત્ર છે.’ આજે તમારી અહીં હાજરી તે વાતનો પુરાવો આપે છે. તાજેતરના વર્ષોમાં આપણાં બે દેશો સંબંધોને નવી ઊંચાઇ પર લઇ ગયા છે. મિ. પ્રેસિડન્ટ હ્યુસ્ટનમાં આ સવારે તમે વિશ્વની બે સૌથી મોટી લોકશાહીની આ ઉજવણીમાં આ મહાન ભાગીદારીના ધબકારા સાંભળી શકો છો. તમે આપણાં બે મહાન રાષ્ટ્રો વચ્ચે માનવીય જોડાણની તાકાત અને ઊંડાણ અનુભવી શકો છો. હ્યુસ્ટનથી હૈદરાબાદ, બોસ્ટનથી બેંગલુરુ, શિકાગોથી શિમલા, લોસ એન્જલસથી લુધિયાણા, ન્યૂજર્સીથી નવી દિલ્હી દરેક સંબંધોમાં લોકો હૃદયસ્થાને બિરાજે છે. ભારતમાં રવિવારની મોડી રાત હોવા છતાં અને સમગ્ર વિશ્વમાં અલગ-અલગ સમય ક્ષેત્રો હોવા છતાં લાખો લોકો તેમના ટીવી સામે બેઠેલા છે. તેઓ ઇતિહાસ સર્જાવાના સાક્ષી બની રહ્યાં છે. મિ. પ્રેસિડન્ટ, 2017માં તમે મને તમારા પરિવારનો પરિચય કરાવ્યો હતો અને આજે હું અબજો ભારતીય અને સમગ્ર વિશ્વમાં ભારતીય મૂળના લોકો સમક્ષ તમારો પરિચય કરાવતા આદર અનુભવું છું. દેવીઓ અને સજ્જનો, હું તમારી સમક્ષ પરિચય આપું છું મારા મિત્ર, ભારતના મિત્ર, મહાન અમેરિકાના રાષ્ટ્રપતિ શ્રી ડોનાલ્ડ ટ્રમ્પ.
પ્રધાનમંત્રી કલ્યાણસિંહજીના શીઘ્ર સ્વસ્થ થવા માટેની પ્રાર્થનામાં અસંખ્ય લોકોની સાથે જોડાયા

પ્રધાનમંત્રી શ્રી નરેન્દ્ર મોદીએ શ્રી કલ્યાણ સિંહજીના પૌત્ર સાથે વાત કરી અને બીમાર નેતાની ઝડપથી સ્વસ્થતા માટે પ્રાર્થના કરી. પ્રધાનમંત્રીએ કલ્યાણસિંહજી સાથેની તેમની વાતચીતને પણ યાદ કરી અને કહ્યું કે તેમની સાથે વાત કરવી એ હંમેશાં કંઈક નવું શીખ્યાનો અનુભવ રહ્યો છે. ટ્વીટ્સની શ્રેણીમાં પ્રધાનમંત્રીએ કહ્યું: “ભારતભરના અસંખ્ય લોકો કલ્યાણસિંહજીના શીઘ્ર સ્વસ્થ થવા માટે પ્રાર્થના કરી રહ્યા છે. ગઈકાલે @
મિઝોરમના મુખ્યમંત્રીએ પ્રધાનમંત્રી શ્રી સાથે મુલાકાત કરી

મિઝોરમના મુખ્યમંત્રી શ્રી ઝોરામથાંગાએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વીટ કર્યું; "મિઝોરમના મુખ્યમંત્રી શ્રી ઝોરામથાંગાએ
પ્રધાનમંત્રીએ ફાર્મા ઉદ્યોગના અગ્રણીઓ સાથે સંવાદ કર્યો

પ્રધાનમંત્રીએ વીડિયો કોન્ફરન્સિંગના માધ્યમથી ફાર્મા ઉદ્યોગના અગ્રણીઓ સાથે સંવાદ કર્યો હતો. પ્રધાનમંત્રીએ મહામારી સામેની જંગમાં ફાર્મા ક્ષેત્રએ નિભાવેલી મહત્વની ભૂમિકાની પ્રશંસા કરી હતી. પ્રધાનમંત્રીએ આવી કસોટીની પરિસ્થિતિમાં પણ ફાર્મા ઉદ્યોગ જે પ્રકારે કામ કરી રહ્યો છે તેની પ્રશંસા કરી હતી. પ્રધાનમંત્રી મોદીએ ટિપ્પણી કરી હતી કે, ફાર્મા ઉદ્યોગના ભગીરથ પ્રયાસોના પરિણામરૂપે જ આજે ભારતને ‘ફાર્મસી ઓફ વર્લ્ડ’ તરીકે ઓળખવામાં આવે છે. તેમણે કહ્યું હતું કે, મહામારીના સમય દરમિયાન આખી દુનિયામાં 150થી વધારે દેશોમાં આવશ્યક દવાઓનો જથ્થો ઉપલબ્ધ કરાવવામાં આવ્યો છે. પ્રધાનમંત્રીએ એમ પણ કહ્યું હતું કે, તમામ પડકારો વચ્ચે પણ ભારતીય ફાર્મા ઉદ્યોગે ગયા વર્ષમાં નિકાસમાં 18 ટકાની વૃદ્ધિ નોંધાવી છે જે તેમની શક્તિનો પરચો આપે છે. વાયરસના સંક્રમણના આ બીજા ચરણમાં મોટી સંખ્યામાં કેસોમાં વધારો થઇ રહ્યો છે તે બાબતની નોંધ લેતા પ્રધાનમંત્રીએ કેટલીક આવશ્યક દવાઓના ઉત્પાદનમાં વધારો કરવા માટે ફાર્મા ઉદ્યોગે કરેલા પ્રયાસોને ખૂબ બિરદાવ્યા હતા. તેમણે રેમડેસિવીર જેવા ઇન્જેક્શનોના ભાવમાં ઘટાડો કરવા બદલ પણ ફાર્મા ઉદ્યોગની પ્રશંસા કરી હતી. દવાઓ અને આવશ્યક તબીબી ઉપકરણોનો પૂરવઠો એકધારો સરળતાથી ચાલતો રહે તે માટે, પ્રધાનમંત્રીએ ફાર્મા ઉદ્યોગને અનુરોધ કર્યો હતો કે, તેઓ અવરોધ વગર પૂરવઠા શ્રૃંખલા ચાલતી રહે તે સુનિશ્ચિત કરે. પ્રધાનમંત્રી મોદીએ લોજિસ્ટિક્સ અને પરિવહન જેવી સુવિધાઓ માટે સરકાર તરફથી સહકાર આપવાની પણ રજૂઆત કરી હતી. પ્રધાનમંત્રીએ આ ઉદ્યોગને કોવિડની સાથે સાથે ભવિષ્યમાં આવી શકે તેવા જોખમો બાબતે વધુને વધુ સંશોધનો હાથ ધરવા માટે પણ અનુરોધ કર્યો હતો. તેમણે કહ્યું હતું કે, આનાથી વાયરસને ખતમ કરવામાં અગ્રેસર રહેવામાં આપણને મદદ મળી શકશે. ફાર્મા ઉદ્યોગ પાસેથી સહકારની ઇચ્છા વ્યક્ત કરતા પ્રધાનમંત્રી મોદીએ ખાતરી આપી હતી કે, સરકાર નવી દવાઓ અને નિયમનકારી પ્રક્રિયાઓ માટે સુધારાઓ કરી રહી છે. સરકાર તરફથી સક્રિયતાપૂર્વક મળી રહેલી મદદદ અને સહકારની ફાર્મા ઉદ્યોગના અગ્રણીઓએ પ્રશંસા કરી હતી. તેમણે છેલ્લા એક વર્ષમાં ઉત્પાદન અને લોજિસ્ટિક્સની કામગીરી એકધારી ચાલુ રાખીને દવાઓની ઉપલબ્ધતા સુનિશ્ચિત કરવા માટે હાથ ધરવામાં આવેલા પ્રયાસો પર પ્રકાશ પાડ્યો હતો. વિનિર્માણ, પરિવહન, લોજિસ્ટિક્સ અને આનુષંગિક સેવાઓ માટે ફાર્મા હબની કામગીરીઓને મહત્તમ સ્તર પર જાળવી રાખવામાં આવી રહી છે. આ સંવાદમાં સહભાગી થનારાઓએ દેશમાં કોવિડની સારવારના પ્રોટોકોલ માટે કેટલીક દવાઓમાં અભૂતપૂર્વ રીતે વધેલી માંગ વચ્ચે પણ એકંદરે દવાઓની માંગને પહોંચી વળવા માટે હાથ ધરવામાં આવી રહેલા પગલાંઓ વિશે ઇનપુટ્સ આપ્યા હતા. આ બેઠકમાં કેન્દ્રીય આરોગ્ય મંત્રી ડૉ. હર્ષવર્ધન, રાજ્યમંત્રી (આરોગ્ય) શ્રી અશ્વિની કુમાર ચૌબે, કેન્દ્રીય રસાયણ અને ખાતર મંત્રી શ્રી ડી.વી. સદાનંદ ગૌડા, રાજ્યમંત્રી (રસાયણ અને ખાતર) શ્રી મનસુખ માંડવિયા, પ્રધાનમંત્રીના અગ્ર સચિવ, ડૉ. વી.કે. પૌલ નીતિ આયોગ (આરોગ્ય)ના સભ્ય, કેબિનેટ સચિવ, કેન્દ્રીય આરોગ્ય સચિવ, કેન્દ્રીય ફાર્માસ્યુટિકલ સચિવ,
ભારત-ઓસ્ટ્રેલિયા આર્થિક સહયોગ અને વ્યાપાર સમજૂતીના વર્ચ્યુઅલ હસ્તાક્ષર સમારંભમાં પ્રધાનમંત્રી શ્રી નરેન્દ્ર મોદીનું સંબોધન

પ્રધાનમંત્રી મોરિસન, ઓસ્ટ્રેલિયા અને ભારતના ટ્રેડ મંત્રી, અને અમારી સાથે જોડાયેલા બંને દેશોનાં તમામ મિત્રગણ, નમસ્કાર! એક મહિનાથી પણ ઓછા સમયમાં આજે હું પોતાના મિત્ર સ્કોટની સાથે ત્રીજી વાર રૂબરૂ થયો છું. ગત સપ્તાહે અમારી વચ્ચે વર્ચ્યુઅલ સમિટમાં ખૂબ પ્રોડક્ટિવ ચર્ચા થઈ હતી. એ સમયે અમે અમારી ટીમને ઈકોનોમિક કોઓપરેશન અને ટ્રેડ એગ્રીમેન્ટ પર વાતચીત તુરંત સંપન્ન કરવાનો નિર્દેશ આપ્યો હતો. અને મને ખૂબ ખુશી છે કે આજે આ મહત્વપૂર્ણ સમજૂતી પર હસ્તાક્ષર થઈ રહ્યા છે. આ અસાધારણ ઉપલબ્ધિ માટે, હું બંને દેશોના ટ્રેડ મંત્રીઓ અને તેમના અધિકારીઓને હાર્દિક અભિનંદન આપું છું. હું ઓસ્ટ્રેલિયાના પૂર્વ પ્રધાનમંત્રી અને વર્તમાનમાં પ્રધાનમંત્રી મોરિસનના ટ્રેડ એન્વોય ટોની એબટનું પણ વિશેષ રીતે અભિનંદન આપવા માગું છું. તેમના પ્રયાસોથી આ પ્રક્રિયામાં ઝડપ આવી. મિત્રો, આટલા સમયમાં એવા મહત્વપૂર્ણ એગ્રીમેન્ટ પર સહમતિ બનવી, એ દેખાય છે કે બંને દેશો વચ્ચે કેટલો પારસ્પરિક વિશ્વાસ છે. આ આપણા દ્વિપક્ષીય સંબંધો માટે ખરેખર એક વોટરશેડ મોમેન્ટ છે. અમારી અર્થવ્યવસ્થાઓનાં વચ્ચે એકબીજાની આવશ્યકતાઓ પૂરી કરવાનું ખૂબ પોટેન્શિયલ છે. મને પૂરો વિશ્વાસ છે કે આ એગ્રીમેન્ટથી અમે આ અવસરોનો પૂરો લાભ ઉઠાવી શકીશું. આ સમજૂતીના આધારે પર અમે સાથે મળીને સપ્લાઈ ચેઈનની રેસાઈન્સ વધારવા અને ઈન્ડો-પેસિફિક ક્ષેત્રની સ્ટેબિલિટીમાં પણ યોગદાન કરી શકીશું. મિત્રો, પીપલ ટુ પીપલ, આ સંબંધો ભારત-ઓસ્ટ્રેલિયા મિત્રતાનો મહત્વપૂર્ણ સ્તંભ છે. આ એગ્રીમેન્ટ અમારી વચ્ચે સ્ટુડન્ટ્સ, પ્રોફેશનલ્સ અને પર્યટકોનું આદાનપ્રદાન આસાન બનાવશે, જેનાથી આ સંબંધ અને મજબૂત થશે. હું ફરી એકવાર બંને દેશોની ટીમોને “ઈન્ડિયા-ઓસ્ટ્રેલિયા ઈકોનોમિક કોઓપેરેશન એન્ડ ટ્રેડ એગ્રીમેન્ટ”, “ઈન્ડ-ઓસ. એક્તા”ના પ્રભાવી અને સફળ નેગોશિએશન પર અભિનંદન આપું છું. પ્રધાનમંત્રી મોરિસનને આજના આયોજનમાં સામેલ થવા માટે મારા હાર્દિક ધન્યવાદ અને ઓસ્ટ્રેલિયામાં આવનારી ચૂંટણીના સફળ આયોજન માટે મારી શુભકામનાઓ. અને ઓસ્ટ્રેલિયાની મહિલા ક્રિકેટ ટીમને કાલે રમાનાર વિશ્વકપ ફાઈનલ માટે શુભકામનાઓ. નમસ્કાર!
મંત્રીમંડળે ભારતમાં જળ સંરક્ષણ માટે રાષ્ટ્રીય અભિયાન પર ભારત અને ઇઝરાયેલ વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે આજે ભારતમાં જળ સંરક્ષણ માટે રાષ્ટ્રીય અભિયાન પર ભારત અને ઇઝરાયેલ વચ્ચે થયેલા સમજૂતી કરાર (એમઓયુ)ને મંજૂરી આપી હતી. આ એમઓયુથી ભવિષ્યની પેઢીઓ માટે જળ સંરક્ષણમાં દેશને લાભ થશે. બંને દેશો ભારતમાં વ્યવસાયિક ધોરણે ડિઝાઇન કરેલા રાષ્ટ્રીય જળ સંરક્ષણ અભિયાનની ડિઝાઇન બનાવવા, તેનો અમલ કરવા અને તેનાં પર નજર રાખવા રાષ્ટ્રીય, પ્રાદેશિક અને આંતરરાષ્ટ્રીય સહકાર વધારવા કામ કરશે. મંત્રીઓ નીચેનાં ઉદ્દેશો પાર પાડવા જળ સંરક્ષણ અભિયાન પર સંયુક્તપણે કામ કરવા સંમત થયાં છેઃ ક. ભારતમાં રાષ્ટ્રીય કામગીરીનાં ભાગરૂપે જળ સંરક્ષણને મહત્ત્વ આપવું ખ. દરેક નાગરિકને રોજિંદા જીવનમાં પાણીની બચત કરવા પ્રોત્સાહન આપવું ગ. પાણી વિશે જાગૃતિ લાવવી ઘ. પાણીનાં પુનઃઉપયોગ, રિચાર્જ અને રિસાઇકલિંગને પ્રોત્સાહન આપવું ચ. જળ સંરક્ષણનાં વિષય પર વેબસાઇટ, મોબાઇલ એપ્લિકેશન જેવા ડિજિટલ માધ્યમો વિકસાવવા.
તમામ પાત્રતા ધરાવતા લોકોને કોવિડ રસીનો બીજો ડોઝ આપનાર પ્રથમ રાજ્ય બનવા પર પ્રધાનમંત્રીએ હિમાચલ પ્રદેશના મુખ્યમંત્રીને અભિનંદન આપ્યા

પ્રધાનમંત્રી શ્રી નરેન્દ્ર મોદીએ હિમાચલ પ્રદેશમાં તમામ પાત્રતા ધરાવતા લોકોને કોવિડ રસીનો બીજો ડોઝ આપવામાં દેશનું પ્રથમ રાજ્ય બનવા પર હિમાચલ પ્રદેશના મુખ્યમંત્રીને અભિનંદન આપ્યા છે. હિમાચલ પ્રદેશના મુખ્યમંત્રી શ્રી જયરામ ઠાકુરના ટ્વીટના જવાબમાં પ્રધાનમંત્રીએ કહ્યું: “ખૂબ-ખૂબ અભિનંદન @jairamthakurbjp જી. કોવિડ વિરુદ્ધની લડાઈમાં હિમાચલવાસીઓએ સમગ્ર દેશની સામે એક અનુકરણીય ઉદાહરણ રજૂ કર્યુ છે. લોકોનો આ જ ઉત્સાહ આ લડાઈમાં ન્યૂ ઈન્ડિયાને નવી તાકાત આપશે.” " …
પ્રધાનમંત્રીએ વિશ્વ કપની ફાઇનલ માટે મહિલા ક્રિકેટ ટીમને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આજે વિશ્વ કપની ફાઇનલ માટે મહિલા ક્રિકેટ ટીમને શુભેચ્છા પાઠવી હતી. પ્રધાનમંત્રીએ કહ્યું હતું કે, “આજે આપણી મહિલા ક્રિકેટ ટીમ વિશ્વ કપ ફાઇનલની મેચ રમશે. હું 125 કરોડ ભારતીયો સાથે તેમને શુભેચ્છા આપવામાં સામેલ થઈ રહ્યો છું. સુકાની મિથાલી રાજ મોખરે રહીને નેતૃત્વ કરે છે. રમત પ્રત્યે તેમનો ધૈર્ય અને કુનેહપૂર્વકનો અભિગમ ચોક્કસ સંપૂર્ણ ટીમને મદદરૂપ થશે. સ્મૃતિ મંધાનાને ઓલ ધ બેસ્ટ. તમે શ્રેષ્ઠ રમતનું પ્રદર્શન કરો તથા ધીરજ અને સાહસ સાથે સારી રમત રમો તેવી શુભેચ્છા. મહિલા વિશ્વ કપની ફાઇનલ માટે ભારત પૂનમ રાઉતને શુભેચ્છા પાઠવે છે. તેમની રમત પર આપણને બધાને ગર્વ છે. હરમનપ્રીત કૌરનું પ્રશંસક કોણ નથી? સેમિફાઇનલમાં તેમની ઉત્કૃષ્ટ રમત હંમેશા યાદ રહેશે. આજે તેઓ તેમનું શ્રેષ્ઠ પ્રદર્શન કરે તેવી આશા. ફાઇનલ માટે દીપ્તિ શર્માને ગૂડ લક. તેમણે ટીમમાં કિંમતી પ્રદાન કર્યું છે અને તેમની રમતથી ઘણી મેચોની દિશા બદલાઈ ગઈ છે. અનુભવી વેદા ક્રિષ્નામૂર્તિએ મિડલ ઓર્ડરને જરૂરી સ્થિરતા આપી છે. આજે તેમની રમત માટે ઓલ ધ બેસ્ટ. સુષ્મા વર્મા વિકેટ કીપરની અગત્યની ભૂમિકા ભજવે છે. યાદ રાખો, કેચ મેચમાં વિજય અપાવે છે. ઝુલન ગોસ્વામી ભારતનું ગૌરવ છે, જેમની અસરકારક બોલિંગથી ટીમને મહત્વપૂર્ણ સ્થિતિમાં મદદ મળી છે. ઓલ ધ બેસ્ટ ઝુલન. શિખા પાંડેનું ઓલ રાઉન્ડ પ્રદર્શન ટીમ માટે મહત્વપૂર્ણ છે. બેસ્ટ ઓફ લક. પૂનમ યાદવની ઉત્કૃષ્ટ બોલિંગ સારામાં સારા બેટ્સમેનની પણ કસોટી કરી શકે છે. શુભેચ્છા. રાજેશ્વરી ગાયકવાડ તેમની ઇકોનોમિક બોલિંગ માટે જાણીતા છે. ગૂડ લક.”
પ્રધાનમંત્રીએ 27 ઓક્ટોબર, 2021ના રોજ 16મા પૂર્વ એશિયા શિખર સંમેલનમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે 16મા પૂર્વ એશિયા શિખર સંમેલનમાં વીડિયો કોન્ફરન્સના માધ્યમથી ભાગ લીધો. 16મા પૂર્વ એશિયન શિખર સંમેલનના યજમાન તરીકે બ્રૂનેઈ ઈએએસ અને આસિયાન અધ્યક્ષ સ્વરૂપે રહ્યું હતું. તેમાં આસિયાન દેશો અને ઓસ્ટ્રેલિયા. ચીન, જાપાન, દક્ષિણ કોરિયા, રશિયા, અમેરિકા અને ભારત સહિત અન્ય ઈએએસમાં સામેલ દેશોના નેતાઓની સહભાગિતા જોવા મળી. ભારત ઈએએસનું સક્રિય સહભાગી રહ્યું છે. આ પ્રધાનમંત્રીનું સાતમુ પૂર્વ એશિયા શિખર સંમેલન હતું. શિખર સંમેલનમાં પોતાની ટિપ્પણીમાં, પ્રધાનમંત્રીએ ભારત-પ્રશાંતમાં મુખ્ય નેતાઓના નેતૃત્વવાળા મંચ તરીકે ઈએએસના મહત્વની પુષ્ટિ આપી હતી કે જેથી મહત્વની વ્યૂહાત્મક મુદ્દાઓ પરની ચર્ચા કરવા માટે રાષ્ટ્રોને એક સાથે લાવી શકાય. પ્રધાનમંત્રીએ રસી અને મેડિકલ સપ્લાઈઝના માધ્યમથી કોવિડ-19 મહામારી સામે લડવા ભારતના પ્રયાસો પર પ્રકાશ ફેંક્યો હતો. પ્રધાનમંત્રીએ મહામારી પછીની રિકવરી માટે ‘આત્મનિર્ભર ભારત’ અભિયાન વિશે પણ જાણકારી આપી. તેમણે અર્થવ્યવસ્થા અને ઈકોલોજી તથા સ્થાયી હવામાન સંલગ્ન જીવનશૈલી વચ્ચેના સંતુલનની સ્થાપના પર ભાર મૂક્યો હતો. 16મા ઈએએસમાં ભારત-પ્રશાંત, દક્ષિણ ચીન સાગર, યુએનસીએએલઓએસ, આતંકવાદ અને કોરિયન દ્વિપકલ્પ અને મ્યાંમારની સ્થિતિ સહિત મહત્વપૂર્ણ પ્રાદેશિક અને આંતરરાષ્ટ્રીય મુદ્દાઓ પર પણ ચર્ચા કરવામાં આવી. પ્રધાનમંત્રીએ ઈન્ડો-પેસિફિકમાં ‘આસિયાન કેન્દ્રીયતા’ અંગે સમર્થન આપ્યું અને આસિયાન આઉટલૂક ઓન ઈન્ડો-પેસિફિક (એઓઆઈપી) તથા ભારતના ઈન્ડો-પેસિફિક ઓશન્સ ઈનિશિયેટિવ (આઈપીઓઆઈ) વચ્ચે તાલમેલ પર પ્રકાશ ફેંક્યો. ઈએએસ નેતાઓએ માનસિક આરોગ્ય, પ્રવાસનના માધ્યમથી આર્થિક સુધારા અને સાતત્યપૂર્ણ રિકવરી પરના ત્રણ નિવેદનોને સ્વીકાર્યા, જે ભારત દ્વારા સહ-પ્રાયોજિત કરવામાં આવ્યા છે. બધુ મળીને, શિખર સંમેલનમાં પ્રધાનમંત્રી અને અન્ય ઈએએસ નેતાઓ વચ્ચે વિચારોનું ફળદાયી આદાનપ્રદાન થયું.
પ્રધાનમંત્રી 31 ઓક્ટોબરે સ્ટેચ્યૂ ઓફ યુનિટી ખાતે સરદાર પટેલને શ્રદ્ધાંજલિ અર્પણ કરશે

પ્રધાનમંત્રી નરેન્દ્ર મોદી ગુજરાતમાં કેવડિયામાં આવેલા સ્ટેચ્યૂ ઓફ યુનિટી ખાતે દેશના લોખંડી પુરુષ સરદાર વલ્લભભાઇ પટેલને 31 ઓક્ટોબર,2019ના રોજ તેમની જન્મજંયતી નિમિત્તે શ્રદ્ધાંજલિ અર્પણ કરશે. કેવડિયા ખાતે પ્રધાનમંત્રી મોદી એકતા દિવસ પરેડમાં પણ ભાગ લેશે, ટેકનોલોજી પ્રદર્શન સ્થળની મુલાકાત લેશે અને સિવિલ સર્વિસ પ્રોબેશનર્સ સાથે વાર્તાલાપ કરશે. વર્ષ 2014થી, 31 ઓક્ટોબરને રાષ્ટ્રીય એકતા દિવસ તરીકે ઉજવવામાં આવે છે અને તમામ વર્ગ અને ક્ષેત્રના લોકો આ દિવસે યોજાતી રન ફોર યુનિટીમાં ભાગ લે છે. 27 ઓક્ટોબર 2019ના રોજ પ્રધાનમંત્રી મોદીએ મન કી બાત કાર્યક્રમમાં દેશવાસીઓને વિનંતી કરી હતી કે તેઓ મહત્તમ સંખ્યામાં ‘રન ફોર યુનિટી’માં ભાગ લે અને એક લક્ષ્ય – “એક ભારત, શ્રેષ્ઠ ભારત”નેસિદ્ધ કરવામાં સહભાગી બને. તેમણે જણાવ્યું હતું કે, “મિત્રો, તમે જાણો છો તે પ્રમાણે 2014થી 31 ઓક્ટોબરને ‘રાષ્ટ્રીય એકતા દિવસ’ તરીકે ઉજવવામાં આવે છે. આ દિવસ કોઇપણ ભોગે આપણા દેશની એકતા, અખંડિતા અને સુરક્ષાનું રક્ષણ કરવાનો સંદેશો આપે છે. આ વર્ષે, 31 ઓક્ટોબરના રોજ અગાઉના વર્ષોની જેમ જ ‘રન ફોર યુનિટી’નું આયોજન કરવામાં આવશે. ‘રન ફોર યુનિટી’ સામંજસ્યનું પ્રતિક છે, જે એક લક્ષ્ય- એક ભારત, શ્રેષ્ઠ ભારતની મહત્વાકાંક્ષા પૂર્ણ કરવા માટે એક દિશામાં દેશ આગળ વધી રહ્યો હોવાની પ્રતીતી કરાવે છે!” “મારા પ્રિય દેશવાસીઓ, સરદાર પટેલે સમગ્ર દેશને સામંજસ્યના તાતણે એક કર્યો છે. એકતાનો આ મંત્ર આપણા જીવનમાં સંસ્કારના રૂપમાં સમાયેલો છે અને અનેક વિવિધતા ધરાવતા આપણા જેવા દેશમાં, આપણે દરેક મોડ પર, દરેક અવરોધ પર તમામ પ્રકારે સામંજસ્યના આ મંત્રને વધુને વધુ મજબૂત કરવાનું ચાલું જ રાખવું જોઇએ. મારા પ્રિય દેશવાસીઓ, આપણો દેશ હંમેશા એકતા અને કોમી એખલાસ વધુ મજબૂત કરવા માટે સક્રિય અને સતર્ક રહ્યો છે. જો આપણે પોતાની આસપાસમાં નજર કરીએ તો, આપણને એવા સંખ્યાબંધ દૃષ્ટાંતો મળશે જેઓ કોમી એખલાસ જાળવવા અને તેના વાતાવરણને મજબૂત કરવા માટે અવિરત કામ કરી રહ્યા છે.” પ્રધાનમંત્રીએ વધુમાં જણાવ્યું હતું કે, “છેલ્લા પાંચ વર્ષમાં અમે જોયું કે માત્ર દિલ્હી જ નહીં પરંતુ ભારતના સેંકડો શહેરો, કેન્દ્ર શાસિત પ્રદેશો, જિલ્લા કેન્દ્રો અને બીજા તેમજ ત્રીજા તબક્કાની શ્રેણીમાં આવતા નાના શહેરોમાં પણ અસંખ્ય પુરુષો, મહિલાઓ શહેરી સમૂહો, ગ્રામીણ સમૂહો, બાળકો, યુવાનો, વડીલો, દિવ્યાંગો સહિત તમામ લોકો ‘રન ફોર યુનિટી’માં ખૂબ જ ઉત્સાહભેર મોટી સંખ્યામાં ભાગ લઇ રહ્યા છે.” તંદુરસ્ત ભારતના મહત્વ પર ભાર મૂકતા, પ્રધાનમંત્રીએ જણાવ્યું હતું કે, ‘રન ફોર યુનિટી’ એક એવો અનન્ય કાર્યક્રમ છે જે મન, શરીર અને આત્મા માટે લાભદાયી છે. ‘રન ફોર યુનિટી’ દરમિયાન આપણે માત્ર દોડવાનું નથી પરંતુ આમ કરવાથી ફિટ ઇન્ડિયાનો જુસ્સો પર પ્રતિબિંબિત થાય છે. આપણે પોતાની જાતને એક ભારત-શ્રેષ્ઠ ભારત સાથે જોડાયેલા હોવાનું અનુભવીએ છીએ! અને આ પ્રકારે, માત્ર આપણું શરીર જ નહીં પરંતુ, આપણું મન અને મૂલ્ય તંત્ર પણ ભારતને નવા શિખરો પર લઇ જવા માટે ભારતની એકતા સાથે એકીકૃત થાય છે.” runforunity.gov.in વેબપોર્ટલ પણ લોન્ચ કરવામાં આવ્યું છે જ્યાં કોઇપણ વ્યક્તિ સમગ્ર દેશમાં યોજનાર રન ફોર યુનિટીના વિવિધ સ્થળોની માહિતી મેળવી શકે છે.
પ્રધાનમંત્રીએ બિહારમાં પૂરગ્રસ્ત વિસ્તારોનું હવાઈ નિરીક્ષણ કર્યું; તાત્કાલિક રૂ. 500 કરોડની સહાય જાહેર કરી

પ્રધાનમંત્રી શ્રી નરેન્દ્ર મોદીએ આજે બિહારમાં પૂરગ્રસ્ત વિસ્તારોનું હવાઈ નિરીક્ષણ કર્યું હતું. તેમણે પૂર્ણિયામાં રાજ્યના મુખ્યમંત્રી શ્રી નીતિશ કુમાર, નાયબ મુખ્યમંત્રી શ્રી સુશિલકુમાર મોદી અને રાજ્યના વરિષ્ઠ અધિકારીઓ સાથે રાહત, પુનર્ગઠન અને વળતરના પગલાંઓની વિગતવાર સમીક્ષા કરી હતી. પ્રધાનમંત્રીએ રાજ્ય સરકારને શક્ય તમામ સહાયની ખાતરી આપી હતી. તેમણે રૂ. 500 કરોડની તાત્કાલિક સહાયની જાહેરાત પણ કરી હતી. પ્રધાનમંત્રીએ ખાતરી આપી હતી કે, ટૂંક સમયમાં કેન્દ્ર સરકારની ટુકડી રાજ્યની મુલાકાત લેશે તથા નુકસાન અને રાહતની આકારણી કરશે. તેમણે સૂચના આપી હતી કે, વીમાકંપનીઓએ પાક વીમા સાથે સંબંધિત ખેડૂતોના દાવાઓની આકારણી કરવા પૂરગ્રસ્ત વિસ્તારોમાં ઝડપથી નિરીક્ષકો મોકલવા જોઈએ અને શક્ય તેટલી વહેલી તકે તેમને રાહત પ્રદાન કરવી જોઈએ. તેમણે પૂરને કારણે નુકસાન પામેલા માર્ગોના સમારકામ માટે અસરકારક પગલાં લેવા માર્ગ અને સર્ફેસ પરિવહન મંત્રાલયને સૂચના પણ આપી હતી. કેન્દ્ર સરકાર પૂરને કારણે અસર પામેલ વીજ માળખાને વહેલાસર પુનર્સ્થાપિત કરવા રાજ્ય સરકારને શક્ય તમામ સહાય પણ પ્રદાન કરશે. જ્યારે રૂ. 2 લાખના મૂલ્યની નાણાકીય સહાય દરેક મૃતકના પરિવારને પ્રદાન કરવામાં આવશે, જ્યારે પૂરગ્રસ્ત વિસ્તારોમાં ગંભીર રીતે ઇજાગ્રસ્ત વ્યક્તિઓને રૂ. 50,000ની સહાય પ્રદાન કરવામાં આવશે. દરમિયાન પ્રધાનમંત્રી શ્રી નરેન્દ્ર મોદી અને નેપાળના પ્રધાનમંત્રી શ્રી શેરબહાદુર દેઉબા સપ્તકોસી હાઈ ડેમ પ્રોજેક્ટ અને સનકોસી સ્ટોરેજ કમ ડાઇવર્ઝન સ્કીમ પર વહેલામાં વહેલી તકે વિસ્તૃત પ્રોજેક્ટ રિપોર્ટ તૈયાર કરવા સમંત થયા હતાં. વળી બંને દેશો પાણી ભરાઈ જતાં વિસ્તારોમાં સંકલન વધારવા અને પૂર નિયંત્રણ માટે પણ સંમત થયા છે. તેનાથી સંપૂર્ણ પ્રદેશમાં પૂર નિયંત્રણનાં પગલાને પ્રોત્સાહન મળશે.
પ્રધાનમંત્રી શ્રીએ ઉત્તરાખંડમાં બસ અકસ્માત અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ઉત્તરાખંડમાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પ્રધાનમંત્રી શ્રીએ મૃતકના નજીકના સંબંધીઓને રૂ. 2 લાખની એક્સ-ગ્રેશિયા અને બસ અકસ્માતમાં ઘાયલ થયેલા લોકોને પ્રધાનમંત્રી રાષ્ટ્રીય રાહત ફંડ (
મંત્રીમંડળે 2017-18 અને 2018-19 દરમિયાન કન્ટ્રોલ યુનિટ્સ અને બેલટ યુનિટ્સની ખરીદી માટે ચૂંટણી પંચની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકમાં 2017-18 દરમિયાન 4,10,000 બેલટ યુનિટ (બીયુ) અને 3,14,00 કન્ટ્રોલ યુનિટ (સીયુ) તથા 2018-19 દરમિયાન 4,35,606 બેલટ યુનિટ અને 71,716 કન્ટ્રોલ યુનિટની ખરીદ માટે ચૂંટણી પંચની દરખાસ્તને મંજૂરી આપવામાં આવી હતી. આ ખરીદી ભારત ઇલેક્ટ્રોનિક લિમિટેડ (બીઇએલ), બેંગલોર અને ઇલેક્ટ્રોનિક્સ કોર્પોરેશન ઓફ ઇન્ડિયા લિમિટેડ (ઇસીઆઇએલ), હૈદરાબાદ મારફતે થશે. મંત્રીમંડળે ચૂંટણી પંચને મેસર્સ બીઇએલ અને મેસર્સ ઇસીઆઇએલની ઉત્પાદન ક્ષમતા અને મશીનોના પુરવઠાની અગાઉની કામગીરીને આધારે અલગઅલગ પ્રમાણમાં ઓર્ડર આપવા અધિકૃત પણ કર્યું છે. આ ખરીદીને પરિણામે વર્ષ 2000થી વર્ષ 2005 દરમિયાન ખરીદવામાં આવેલા અને જૂનાં થયેલા ઇલેક્ટ્રોનિક વોટિંગ મશીનને તબક્કાવાર રીતે દૂર કરવામાં મદદ મળશે. વળી તે ચૂંટણી પંચને વર્ષ 2019માં લોકસભાની ચૂંટણી અને રાજ્યોની વિધાનસભાની ચૂંટણીઓ હાથ ધરવા જરૂરિયાતોને પૂર્ણ કરવા પર્યાપ્ત સ્ટોક કરવા સક્ષમ બનાવશે. ચૂંટણી પંચને અલગ-અલગ પ્રમાણમાં ઓર્ડર આપવા અધિકૃત કરવાથી યુનિટની ખરીદીની પ્રક્રિયા અને સમયસર ડિલિવરીનું ઉત્કૃષ્ટ વ્યવસ્થાપન પણ સુનિશ્ચિત થશે.
પ્રધાનમંત્રીએ બાપુ-બંગબંધુ ડિજિટલ પ્રદર્શનનું ઉદ્ઘાટન કર્યુ

પ્રધાનમંત્રી શ્રી નરેન્દ્ર મોદીએ પોતાની બાંગ્લાદેશની બે દિવસીય મુલાકાતના ભાગરૂપે બાંગ્લાદેશના પ્રધાનમંત્રી શેખ હસીના સાથે સંયુક્ત રીતે બાપુ અને બંગબંધુ અંગેના પ્રદર્શનનું ઉદ્ઘાટન કર્યુ હતું. બાપુ અને બંગબંધુ દક્ષિણ એશિયન પ્રદેશના બે ઉદાહરણીય વ્યક્તિત્વ રહ્યા છે, જેમના વિચારો અને સંદેશાઓનો વૈશ્વિક સ્તરે પડઘો પડે છે. પ્રદર્શનના ક્યુરેટર શ્રી બિરાદ યાજ્ઞિકે નેતાઓને પ્રદર્શનની સફર કરાવી હતી, એ સમયે શેખ રેહાના પણ તેમની સાથે જોડાયા હતા.
ભારત-મધ્ય એશિયા પરિષદની પ્રથમ બેઠક

પ્રધાનમંત્રી શ્રી નરેન્દ્ર મોદી 27 જાન્યુઆરી 2022ના રોજ વર્ચ્યુઅલ ફોર્મેટમાં કઝાકિસ્તાન, કિર્ગીઝ રિપબ્લિક, તાઝિકિસ્તાન, તુર્કમેનિસ્તાન અને ઉઝબેકિસ્તાનના રાષ્ટ્રપતિઓની સહભાગિતા સાથે ભારત-મધ્ય એશિયા સમિટની પ્રથમ બેઠકનું આયોજન કરશે. ભારત અને મધ્ય એશિયાના દેશો વચ્ચે નેતાઓના સ્તરે આ પ્રકારનું પ્રથમ એંગેજમેન્ટ છે. પ્રથમ ભારત-મધ્ય એશિયા સમિટ એ મધ્ય એશિયાના દેશો સાથે ભારતના વધતા જોડાણનું પ્રતિબિંબ છે, જે ભારતની "વિસ્તૃત પડોશી" નીતિનો એક ભાગ છે. પ્રધાનમંત્રી શ્રી નરેન્દ્ર મોદીએ 2015માં તમામ મધ્ય એશિયાઈ દેશોની ઐતિહાસિક મુલાકાત લીધી હતી. ત્યારબાદ, દ્વિપક્ષીય અને બહુપક્ષીય ફોરમ પર ઉચ્ચ સ્તરે આદાનપ્રદાન થયું છે. વિદેશ મંત્રીઓના સ્તરે ભારત-મધ્ય એશિયા સંવાદની શરૂઆત થઈ, જેની 3જી બેઠક નવી દિલ્હીમાં 18-20 ડિસેમ્બર 2021 દરમિયાન યોજાઈ હતી, તેણે ભારત-મધ્ય એશિયા સંબંધોને પ્રોત્સાહન પૂરું પાડ્યું છે. 10 નવેમ્બર 2021ના રોજ નવી દિલ્હીમાં આયોજિત અફઘાનિસ્તાન પર પ્રાદેશિક સુરક્ષા સંવાદમાં મધ્ય એશિયાઈ દેશોની રાષ્ટ્રીય સુરક્ષા પરિષદોના સચિવોની સહભાગિતાએ અફઘાનિસ્તાન પર એક સામાન્ય પ્રાદેશિક અભિગમની રૂપરેખા આપી હતી. પ્રથમ ભારત-મધ્ય એશિયા સમિટ દરમિયાન, નેતાઓ ભારત-મધ્ય એશિયાના સંબંધોને નવી ઊંચાઈઓ પર લઈ જવાના પગલાં અંગે ચર્ચા કરશે તેવી અપેક્ષા છે. તેઓ હિતના પ્રાદેશિક અને આંતરરાષ્ટ્રીય મુદ્દાઓ, ખાસ કરીને વિકસતી પ્રાદેશિક સુરક્ષા પરિસ્થિતિ પર મંતવ્યોનું આદાનપ્રદાન કરે તેવી પણ અપેક્ષા રાખવામાં આવે છે. આ શિખર સંમેલન ભારત અને મધ્ય એશિયાના દેશોના નેતાઓ દ્વારા વ્યાપક અને શાશ્વત ભારત-મધ્ય એશિયા ભાગીદારીને આપવામાં આવેલ મહત્વનું પ્રતીક છે.